N á v r h    k o m u n i k é

Vláda Slovenskej republiky prerokovala „Správu o poľnohospodárstve a potravinárstve v SR 2001“ (zelená správa), predloženú ministrom pôdohospodárstva.   
Pri jej vypracovaní sa vychádzalo z analytických poznatkov o výsledkoch hospodárenia v poľnohospodárstve a potravinárskom priemysle v roku 2000, z Programového vyhlásenia vlády, z cieľov a koncepčných zámerov obsiahnutých v dokumentoch  „Program rozvoja poľnohospodárstva a potravinárstva do roku 2010“ a „Koncepcia agrárnej a potravinovej politiky do roku 2005“, ako aj z opatrení prijatých v predchádzajúcich zelených správach.
V  správe sa, v kontexte s vývojom makroekonomickej  situácie v ekonomike SR, podáva informácia o medziročnom vývoji poľnohospodárstva 1999-2000, o súčasnom stave poľnohospodárstva a potravinárstva na Slovensku, o agropotravinovom trhu a o súčasnej technicko-technologickej úrovni v APK. Správa ďalej hodnotí stav v oblasti prístupového procesu rezortu do Európskej únie a harmonizácie agrárnej politiky EÚ so Spoločnou poľnohospodárskou politikou (SPP) EÚ.
Na základe poznatkov z doterajšieho vývoja sa v časti III. správy  navrhujú   nové opatrenia v oblasti ekonomiky a obchodu, legislatívy, štrukturálnej a regionálnej politiky, informatiky  a v oblasti európskej integrácie.